Bajarê Toulouse yê Fransa û paytextê Yuninastinî Atina de hêrişê îşxalî yê dewleta tirke, hemkarîya PDKyî û şuxulnayîşê çekanê kîmyewîyan bi çalakîyan ameyî protestokerdene.
Çalakîya Toulouse ke hetê enternasyoNalîstî zî tewrê ci bîyî de derheqê şerê Kurdîstanî de vilaweke ameye wendene û ame vengdayene ke wa vera nê hêrişan şar wirzo payan ser.
Atina de zî bi seyan kesî ver bi konsolosxaneyê Tirkîya rayra şi. Seba ke bale biancê serê çeka kîmyewîye kincê sembolîkî ameyî piraykerdene. Çalakîya ke enternasyonalîstî zî tewrê ci bîyî şarê bajarî zî pê çapikan paştî daye ci.  Verê konsolosxaneyî de eşkerayîye ameye dayene û ame vatene ke îşxalkerî do çirey ser nêkewê. Çalakwanan hemkarîya PDKyî zî protesto kerd û bi sloganan xoverdayîşê gerîlayan selam kerd.
